CELEX: 62010FA0089
Language: el
Date: 2011-09-08 00:00:00
Title: Υπόθεση F-89/10: Απόφαση του Δικαστηρίου Δημόσιας Διοίκησης (δεύτερο τμήμα) της 8ης Σεπτεμβρίου 2011 — Bovagnet κατά Επιτροπής (Υπαλληλική υπόθεση — Μόνιμοι υπάλληλοι — Αποδοχές — Οικογενειακά επιδόματα — Σχολικό επίδομα — Σχολικά έξοδα — Έννοια)

12.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/25
            
         Απόφαση του Δικαστηρίου Δημόσιας Διοίκησης (δεύτερο τμήμα) της 8ης Σεπτεμβρίου 2011 — Bovagnet κατά Επιτροπής
   (Υπόθεση F-89/10) (1)
   
   (Υπαλληλική υπόθεση - Μόνιμοι υπάλληλοι - Αποδοχές - Οικογενειακά επιδόματα - Σχολικό επίδομα - Σχολικά έξοδα - Έννοια)
   2012/C 138/50
   Γλώσσα διαδικασίας: η γαλλική
   
      Διάδικοι
   
   
      Προσφεύγων: François-Carlos Bovagnet (Λουξεμβούργο, Λουξεμβούργο) (εκπρόσωπος: M. Korving, δικηγόρος)
   
      Καθής: Ευρωπαϊκή Επιτροπή (εκπρόσωποι: D. Martin και B. Eggers)
   
      Αντικείμενο
   
   Αίτηση ακυρώσεως της αποφάσεως της καθής περί μη πλήρους επιστροφής των σχολικών εξόδων των τέκνων του προσφεύγοντος.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την από 17 Δεκεμβρίου 2009 απόφαση της Ευρωπαϊκής Επιτροπής περί μη επιστροφής στον François-Carlos Bovagnet του μέρους των σχολικών εξόδων στα οποία υποβλήθηκε ο ίδιος σχετικά με τη συμμετοχή σε ταμείο επενδύσεων και διαχειρίσεως του σχολικού ιδρύματος στο οποίο φοιτούν τα δύο τέκνα του.
            
         
               2)
            
            
               Καταδικάζει την Ευρωπαϊκή Επιτροπή να καταβάλει στον François-Carlos Bovagnet τη διαφορά μεταξύ του χορηγηθέντος ποσού σχολικού επιδόματος και του ποσού που προκύπτει από τον υπολογισμό του επιδόματος αυτού περιλαμβανομένων των εξόδων στα οποία υποβλήθηκε για τη συμμετοχή σε ταμείο επενδύσεων και διαχειρίσεως του σχολικού ιδρύματος στο οποίο φοιτούν τα τέκνα του, με την επιφύλαξη τηρήσεως του μεγίστου ορίου του άρθρου 3 του παραρτήματος VII του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης.
            
         
               3)
            
            
               Η Ευρωπαϊκή Επιτροπή φέρει το σύνολο των δικαστικών εξόδων.
            
         
      (1)  EE C 328 της 4.12.2010, σ. 61.